มันนี่ทูเดย์
แบงก์กรุงเทพปิดระบบ
29 มี.ค. 2559

แบงก์กรุงเทพปิดระบบ
ธนาคารกรุงเทพ แจ้งว่า เพื่อพัฒนาระบบงานและเพิ่มประสิทธิภาพการบริการ ธนาคารจะปิดปรับปรุงระบบเป็นการชั่วคราว ตั้งแต่เวลา 22.30 น. ของวันอังคารที่ 5 เม.ย. 2559 ถึงเวลา 06.00 น. ของวันพุธที่ 6 เม.ย. 2559 ทำให้ไม่สามารถทำธุรกรรมต่างๆ ผ่านเครื่องเอทีเอ็ม เครื่องรับฝากเงินสดอัตโนมัติ เครื่องปรับสมุดบัญชีเงินฝากอัตโนมัติ รวมทั้งบัตรเอทีเอ็ม บัตรพรีเมียร์ บัตรเดบิตบีเฟิสต์ และบัตร Purchasing Card จะไม่สามารถทำธุรกรรมที่เครื่องเอทีเอ็มของทุกธนาคารได้ รวมทั้งบริการธนาคารทางอินเทอร์เน็ต
วิเคราะห์เศรษฐกิจ
สถาบันวิจัยเศรษฐกิจป๋วย อึ๊งภากรณ์ และบริษัท ข้อมูลเครดิตแห่งชาติ (เครดิตบูโร) ร่วมกันลงนามบันทึกความเข้าใจในการจัดทำบทความ บทวิเคราะห์ หรือบทวิจัย เกี่ยวกับด้านระบบการเงิน และเสถียรภาพทางเศรษฐกิจของภาคครัวเรือนและธุรกิจของไทย เพื่อเผยแพร่สู่สาธารณะ โดยเครดิตบูโรจะให้ข้อมูลจากประวัติการก่อหนี้ และการชำระหนี้ของผู้บริโภคที่เป็นลูกค้าของสถาบันการเงินสมาชิกของเครดิตบูโร คือ สินเชื่อบุคคลธรรมดา 76 ล้านบัญชี บัญชีสินเชื่อนิติบุคคล 3.57 ล้านบัญชี